**Vabljeni k obisku naslednjih dogodkov:**

**DNEVI EVROPSKE KULTURNE DEDIŠČINE**

Ker sta Waldorfski vrtec in šola prepoznavna prav po tem, da spoštujeta šege in navade praznika in vsakdanjika, je dediščina vtkana v naše vsakdanje delo.

**MIHAELOV ŽETVENI HLEBEC**

**OB PRAVLJICI**



**Kraj: Waldorfski vrtec Čebelica,**

Kranjska cesta 4, 4240 Radovljica
**Čas dogodka 30.09.**2014, 17:00-19:00
**Opis dogodka**

Vabljeni na delavnico peke žetvenega hlebca ob pravljici in pesmi, primerni za čas Mihaelovega.

**LIČKANJE KORUZE**



**Kraj: Waldorfska šola Radovljica,**

Kranjska cesta 4, 4240 Radovljica **Čas dogodka 1.10.**2014, 17:00-19:00
**Opis dogodka**

Med najpomembnejša jesenska kmečka opravila je sodilo ličkanje koruze. Tudi v Waldorfskem vrtcu Čebelica bomo ličkali in iz ličja izdelali punčke ter ptičke.

**VOLNA, KOLOVRAT, GREDEŠE IN POLSTENJE**



**Kraj: Waldorfski vrtec Čebelica,**

Kranjska cesta 4, 4240 Radovljica **Čas dogodka 2.10.**2014, 17:00-19:00
**Opis dogodka**

Z volno ustvarjamo vso dolgo jesen in zimo, zato se bomo poizkusili v polstenju, česanju volne z gredešami, naredili prejo in na koncu ustvarili lep izdelek iz tople, počesane volne.

…………………..

**SREČANJA ZA STARŠE BODOČIH PRVOŠOLCEV**

2014: 8. oktober, 5. november, 3. december

2015: 14. januar,4. februar, 4. marec

**DELAVNICE ZA BOŽIČNI SEMENJ**

22. oktober 2014

**BOŽIČNI SEMENJ -** 30. november 2014

**IGRALNE URICE -** od 4. februarja 2015

**DAN ODPRTIH VRAT VRTCA SONČNICA**

12. februar 2015

**FESTIVAL SONČNICA**

16. maj 2015

**DAN ZA IGRO IN USTVARJANJE**

23. maj 2015

**Več informacij:**

**www.waldorf-gorenjska.si**



Waldorfska osnovna šola Radovljica

Waldorfski vrtec Čebelica

v Radovljici

Waldorfski vrtec Sončnica

na Jesenicah

vrtec: 041 464 688

šola: 041 415 726

gorenjska@waldorf.si

www.waldorf-gorenjska.si

**WALDORFSKI VRTEC IN ŠOLA**

**STA DRUGAČNA**

V srednjem veku so gradili katedrale brez časovnih okvirov. Gradnja je trajala, kolikor časa je pač trajala. Mnoge od katedral zato še danes niso povsem dokončane…Toda njihovi temelji so trdni in posamezni detajli v njih so izdelani tako čudovito, da se jim ljudje današnjega časa lahko le čudimo.

Tak pristop imamo v waldorfskih vrtcih in šolah pri vzgoji otrok. Brez pritiskov in časovnih omejitev jim pomagamo postavljati trdne temelje, razvijati njihove lastne, čudovite »detajle« !

V današnjem času, se na svetu v enem dnevu zgodi toliko sprememb, kot se jih v srednjem veku ni zgodilo v več letih. Kakšna bo torej prihodnost naših otrok? Kako jih lahko nanjo pripravimo? Le tako, da jih vzgojimo v ustvarjalne, samozavestne, drzne posameznike, ki se ne bodo ustrašili izzivov…in

**TO POČNEMO V WALDORFSKI ŠOLI.**

Matematika današnjim srednješolcem povzroča hude težave, celo stres…kljub temu, da se nivo zahtevnosti iz leta v leto spušča. Zakaj? Težava ni v tem, da bi bili ti mladostniki manj sposobni, kot so bile generacije pred njimi… Za znanje matematike je potrebna vaja! Za vajo je potrebna VOLJA in čas. Otroci so že od malega navajeni, da se vse zgodi zelo hitro, na klic, na klik, ukaz …Stvari so jim dosegljive, še preden zanje zaprosijo. Od kod naj torej črpajo voljo. Voljo je treba gojiti od malih nog … in

 **TO POČNEMO V WALDORFSKI ŠOLI**

Se spomnite, kako je knjižni junak Tom Sawyer motiviral svoje prijatelje, da so mu prepleskali ograjo ? Tako, da je delo spremenil v umetnost! In tudi -

**TO POČNEMO V WALDORFSKI ŠOLI**

\*Poučujemo na umetniški način. Ne zato, da bi vzgojili le umetnike, pač pa zato, ker umetnost pomaga pri celostnem razvoju človekove osebnosti.

\*\*Od prvega razreda dalje poučujemo angleški in nemški jezik.

\*Od prvega razreda dalje se vsi otroci učijo igrati na flavto.

\*\*Od prvega razreda dalje imamo v učnem programu ročna dela (pletenje) … Zato, ker gre spretnost iz prstov v možgane. (razvoj obeh možganskih polovic)

**V VRTCU NEGUJEMO:**

- toplo, domače in mirno razpoloženje v udobnih, prilagojenih prostorih,

- prosto igro ob skrbnem poseganju vzgojiteljice,

- socialno učenje s pravili in mejami,

- igrače iz naravnih materialov za razvoj čutil in spodbujanje domišljije,

- ritmično oblikovan dnevni ritem z dejavnostmi, ki nudijo otroku obliko

 in tistimi, ki jim puščajo svobodo

**UREJEN ŽIVLJENJSKI RITEM**

 **DNEVA, TEDNA, LETA ...**

**DELUJE NA OTROKA ZDRAVILNO!**

Otrokom nudimo zdravo, večinoma ekološko pridelano hrano!

Cilj dela v waldorfskem vrtcu je **harmoničen razvoj** otrokovih telesnih, duševnih in duhovnih sil.

Pri delu upoštevamo naslednja načela, ki ustvarjajo vzdušje varnosti:

**vzor in posnemanje**

**ritem in ponavljanje**

**upoštevanje razvojnih značilnosti otroka**